Dzīves kvalitāte

Dzīves kvalitāte ir starpdisciplinārs jēdziens, kas raksturo visu cilvēka dzīves aspektu efektivitāti, materiālo, garīgo un sociālo vajadzību apmierināšanas līmeni, intelektuālās, kultūras un fiziskās attīstības līmeni, kā arī dzīves drošības līmeni. 

Saskaņā ar Pasaules Veselības organizācijas definīciju šis termins ietver cilvēka fizisko, psiholoģisko, emocionālo un sociālo veselību, pamatojoties uz viņa izpratni par savu vietu sabiedrībā. Dzīves kvalitāti izmanto ANO, lai novērtētu un salīdzinātu valstu iedzīvotāju sociālo un ekonomisko stāvokli.

Dzīves kvalitātes rādītāji dažādās valstīs var atšķirties, jo tie lielā mērā ir atkarīgi no ekonomiskās attīstības pakāpes, tomēr pastāv galvenie rādītāji, pēc kuriem analizē dzīves kvalitāti:

 Sociāldemogrāfiskie dati — faktiskais paredzamais dzīves ilgums, saslimstības dinamika, dzimstības līmenis, mirstība.
 Iedzīvotāju ekonomiskā aktivitāte — bezdarba līmenis, iedzīvotāju migrācija un tās cēloņi.
 Sociālā spriedze — līdzdalība politiskajos notikumos, streiki, ēnu ekonomikas daļa IKP, noziedzības dinamika.
 Sociālās sfēras attīstība — izglītības, zinātnes, veselības aprūpes un kultūras izdevumu īpatsvars IKP, skolēnu un studentu skaits un citi.
 Vide — kaitīgo vielu saturs atmosfērā, augsnē, ūdenī, pārtikā, vides izmaksas IKP, ieguldījums vides aizsardzībā un dabas resursu racionālā izmantošanā.

 Ārējās saites 

Kategorija:Ekonomika
Kategorija:Sabiedrība